माध्यमिक शिक्षा सेवा चयन बोर्ड में कानपुर मण्डल के प्रधानाचार्यो के रिक्त पदों के लिए साक्षात्कार बुधवार से शुरू हो गया। यह गुरुवार तक चलेगा। लखनऊ मण्डल के प्रधानाचार्यो का साक्षात्कार शुक्रवार से शुरू होगा। गोरखपुर मण्डल के अभ्यर्थियों का साक्षात्कार 29 दिसम्बर से शुरू होकर 31 दिसम्बर तक चलेगा। इलाहाबाद मण्डल के अभ्यर्थियों का साक्षात्कार जनवरी माह में शुरू होगा। यह जानकारी सचिव बीएल सरोज ने बुधवार को दी।